અમદાવાદ: શહેરના સાબરમતી વિસ્તારમાં આવેલા અચેર સ્મશાનગૃહ નજીક મોડી રાત્રે અજાણ્યા શખસે એક યુવકની છરીના ઘા મારી હત્યા નિપજાવી દેતાં ચકચાર મચી જવા પામી છે. બનાવની જાણ સાબરમતી પોલીસને થતાં પોલીસ તાત્કાલિક ઘટના સ્થળે દોડી ગઈ હતી. પોલીસે આ અંગે ગુનો નોંધી આરોપીની શોધખોળ હાથ ધરી છે. પોલીસ સૂત્રો પાસેથી મળતી માહિતી મુજબ સાબરમતી મોટેરા રોડ પર આવેલા ગાંધીવાસ વિભાગ-૨માં જેશીંગજી હરચંદજી ઠાકોર (ઉં.વ. ૩૩) નામનો યુવક રહેતો હતો. જેશીંગજી છૂટક મજૂરી કામ કરી ગુજરાન ચલાવતો હતો.